கேள்வி: ஆலடிவிளை பற்றி நீங்கள் என்ன அறிந்துள்ளீர்கள்?
பதில்: ஆலடிவிளை கிராமம் இந்தியாவின் கன்னியாகுமரி அருகே மருந்துவாழ்மலையின் வடக்கு அடிவாரத்தில் அமைந்துள்ள சிற்றூர் ஆகும்.https://shodhganga.inflibnet.ac.in/bitstream/10603/43207/13/13_chapter%205.pdfhttps://www.dinamalar.com/news_detail.asp?id=396365&Print=1 இயற்கை வளமும் வனப்பும் நிறைந்தது. இங்கு தமிழ் தாய்மொழியாக கொண்ட குடும்பத்தினர் வசிக்கின்றனர். துவக்கத்தில் விவசாயம், கால்நடை வளர்ப்பு முக்கிய வருவாய் ஆதாரங்களாக இருந்தன. இப்போது தொழில் அடிப்படையில் முழு அளவில் மாற்றம் நிகழ்ந்துள்ளது.
கேள்வி: ஆலடிவிளை - அமைவிடம் என்பது என்ன?
பதில்: ஆசியா கண்டம், இந்திய நாட்டில், தமிழ்நாடு மாநிலம், கன்னியாகுமரி மாவட்டம் அகஸ்தீஸ்வரம் ஊராட்சி ஒன்றியம் வட்டம் சுசீந்திரம் குறுவட்டம் குலசேகரபுரம் வருவாய் கிராமம்https://www.msuniv.ac.in/Download/Pdf/ecbd9f4aad5944e உட்பட்டது ஆலடிவிளை சிற்றூர். இது பெருமாள்புரம் என்று தமிழக அரசு ஆவணங்களில் வழங்கப்படுகிறது. மைலாடி பேரூராட்சிக்கு உட்பட்ட வார்டு எண்: 2 என்ற பகுதிக்கு உட்பட்டது. இந்த வார்டு எண்ணில் கோட்டவிளை என்ற சிற்றூரும் அடங்கும். ஆலடிவிளை சிற்றூர் அரசு பதிவேடுகளில் பதிவாகியுள்ள பெயர் பெருமாள்புரம்https://cdn.s3waas.gov.in/s38fe0093bb30d6f8c31474bd0764e6ac0/uploads/2018/04/2018040667.pdf ஆகும். இந்த சிற்றூர் றிங்கல்றோபிபுரம், பொன்னாரவிளை என்ற பொன்னம்மாள்புரம், காமராஜபுரம் ஆகிய குடியிருப்புகளை உள்ளடக்கியது. அருகில் கோட்டவிளை என்ற சிற்றூர் உள்ளது. இதன் எல்லை வடக்கில் மைலாடி, (மயிலாடி) தெற்கில் மருந்துவாழ்மலை, தென்மேற்கில், பொற்றையடி, கிழக்கில், பொட்டல்குளம், வட கிழக்கில் புன்னார்குளம், மேற்கில் பூமாயிதோப்பு என்ற லட்சுமிபுரம் மற்றும் உசரவிளை ஆகிய சிற்றுார்கள் உள்ளன. வெளி வட்டத்தில் குலசேகரபுரம், மருங்கூர், கொட்டாரம், சுவாமிதோப்பு போன்ற உள்ளாட்சி அமைப்புகள் உள்ளன. மேற்குத் தொடர்ச்சி மலையின் தெற்கு முனையில் சிதறலாக உள்ளது மருந்துவாழ்மலை என்ற குன்று. இதன் முகடு 958 அடி அதாவது 292 மீட்டர் உயரமுள்ளது. இந்த குன்றின் வட பள்ளத்தாக்கில் ஆலடிவிளை சிற்றுார் அமைந்துள்ளது. அமைவிடதத்தில் உத்தேச நில நேர்கோடு 8.142003*N; நிரைகோடு 77.506552*E சந்திக்கின்றன.
கேள்வி: ஆலடிவிளை - பெயர்க்காரணம் பற்றி விளக்கவும்.
பதில்: மருந்துவாழ்மலை பிரதான பாசனக்கால்வாய் கிளை பிரியும் தெய்வேந்திரன் மலை குன்று பகுதியில் ஒரு விழுதில்லா ஆலமரம் நின்றது. இது, 2015-ஆம் ஆண்டு அழிந்தது. இந்த ஆலமரத்தின் அடியில் சிறிய கற்கட்டுமானம் ஒன்று உள்ளது. அதில் பெண் முகங்கள் அடங்கிய ஒன்பது புடைப்புச்சிற்பங்களும், நாக வழிபாட்டு சிற்பங்களும் உள்ளன. பெண் சிற்பங்கள் பிரத்யேக செயல்களின் வடிவங்களாக உள்ளன. இது, கன்னிமார் கோவில் என்று மரபாக வழங்கி வருகிறது. இவை, தொல்பொருள் ஆய்வுத்துறையால் ஆவணப்படுத்தப்படாத வரலாற்று ஆவணம். இந்த கோயில் ஆலமரத்தை ஒட்டி அமைந்த விளைநிலங்களை உள்ளடக்கிய பகுதியாக அமைந்ததால், ஆலடிவிளை என, ஊர் பெயர் பெற்றதாக செவிவழிச் செய்தி உள்ளது. விளை என்பதை தமிழ் வாழ்வியல் தொல் இலக்கண பகுப்பான மருதம் நிலப்பகுப்பில் விளைச்சல் பகுதியாக கொள்ளலாம். வளை என்பது, எலி, நண்டு போன்ற உயிரினங்களின் வசிப்பிடம். வளை என்ற சொல்லுக்கு இருப்பிடம் என்றும் பொருள் கொள்ளலாம். இந்த பொருள் கொண்டால், வளை என்பது வாய்மொழி மரபில் விளை என்று ஆகியிருக்கலாம். ஆலடிவிளை சிற்றுார் அமைந்துள்ள மேற்கு தொடர்ச்சி மலை அடிவாரப் பகுதியில், விளைநிலங்களை பெயர் சூட்டி குறியீடாக அழைக்கும் வழக்கம் உள்ளது. நெடிய நிலப்பரப்பை நெடுவிளை என்றும் நொச்சி மரங்கள் நிறைந்த பகுதியை நொச்சிவிளை என்கின்றனர். மலையின் மடியில் உள்ள பகுதியை, மடுவிளை என்றும், பூச்சி என்ற குறுஞ்செடி நிறைந்த பகுதியை பூச்சிவிளை என்றும் வழங்குகின்றனர். இவை தவிர திருநாட்டிவிளை, மாடத்துவிளை, பொன்நவரை விளை, அவுரிவிளை, நாவிதன்பாறை விளை, வண்ணாத்திவிளை என்று பெயர்களும் வழக்கில் உண்டு. இவை வாய்மொழி மரபு தொடராக வழங்கிவருகின்றன. பிரபல தமிழக ஆய்வாளர் முனைவர் ரா. பி. சேதுப்பிள்ளை ஊரும் பேரும்http://www.tamilvu.org/slet/lA100/lA100pd4.jsp?bookid=223&pno=30 என்ற புகழ்பெற்ற ஆய்வு நுாலில், ‘வயல் என்னும் சொல் புதுவயல், நெடுவயல் முதலிய ஊர்ப்பெயர்களில் வழங்கும். தென்னாட்டில் விளைச்சல் நிறைந்த புலங்களையுடைய பகுதிகளை விளையென்னும் பெயரால் குறிப்பதுண்டு...’ எனக் குறிப்பிட்டுள்ளார். அரசு ஆவணங்களில், ஆலடிவிளை என்ற பெயர் பதிவாகவில்லை. பெருமாள்புரம் என்றே பதிவாகியுள்ளது. ஆனால், வாய்மொழி மரபில் ஆலடிவிளை என்ற பெயரே நிலைத்துள்ளது. கிறிஸ்தவர் வசிக்கும் பகுதியில் உள்ள றிங்கல்றோபிபுரம் தேவாலய முகப்பு வரவேற்பு வளைவில் ஆலடிவிளை என்ற பெயர் பொறிக்கப்பட்டுள்ளது. நாட்டார் வழிபாட்டு மரபில் உள்ள முத்தராம்மன் கோயிலில் பெருமாள்புரம் என்ற பெயரே பயன்படுத்தப்படுகிறது. கிறிஸ்தவ மதத்தை பின்பற்றுவோர் வசிக்கும் பகுதியை, றிங்கல்றோபிபுரம் என்று அழைக்கின்றனர். கி.பி. 1806-ஆம் ஆண்டில், ஜெர்மனி நாட்டைச் சேர்ந்த பாதிரியார் வில்லியம்தோபியாஸ் றிங்கல்தோபி William Tobias Ringeltaubehttps://shodhganga.inflibnet.ac.in/bitstream/10603/13999/11/11_chapter%204.pdf என்பவர், லண்டன் மிஷன்https://shodhganga.inflibnet.ac.in/bitstream/10603/14215/6/07_chapter%201.pdf என்ற அமைப்பு மூலம், சீர்திருத்த கிறிஸ்தவ மதத்தை பரப்ப திருவிதாங்கூருக்கு வந்தார். அவர் மைலாடியை (மயிலாடி) தலைமையிடமாகக் கொண்டு, புராட்டஸ்டாண்டு மதம் என்ற சீர்திருத்த கிறி்ஸ்தவ மதத்தை பரப்பும் பணிகளை செய்து வந்தார். அவரது நினைவாக, கிறிஸ்தவர்கள் வசிக்கும் குடியிருப்புக்கு, றிங்கல்றோபிபுரம் என பெயர் சூட்டிக் கொண்டனர். அங்கு, றிங்கல் றோபி பெயரில், சீர்திருத்த கிறிஸ்தவ ஆலயமும் உள்ளது. அது, தென்னிந்திய திருச்சபைக்கு உட்பட்ட கொட்டாரம் சேகரம், நாகர்கோவில் திருமண்டலத்தில் இயங்கிவருகிறது.
கேள்வி: ஆலடிவிளை - வரலாற்று தடயம் என்பது என்ன?
பதில்: மருந்துவாழ்மலையில் வடக்கு பகுதியில் ஆலடிவிளை சிற்றூர் அமைந்துள்ளது. மருந்துவாழ்மலையின் அருகே மையப்பகுதியை, மடுவிளை என்று அழைத்தனர். அங்கு, கறுப்பு சிவப்பு வண்ண மண்கல ஓடுகள் பரவி சிதறியுள்ளன. தொல்லியல் துறையால் பகுக்கப்படாத புதைபடிமம் உள்ள பகுதியாக இது உள்ளது. இங்குபுதைபொருள் ஆராய்ச்சி நடத்தினால், வரலாற்று தடயங்கள் கிடைக்க வாய்ப்பு உண்டு. ஆலடிவிளை சிற்றூரின் கிழக்கு பகுதியில் ஆலமரத்தடி கன்னிமார்கோவில் என்ற வழிபாட்டு இடம் உள்ளது. தொன்மையான புடைப்பு சிற்பங்கள் இதில் உள்ளன. இந்த ஊரின் பழமையை உணர்த்தும் சான்று இது. அந்த வரலாற்று தடத்தை ஒட்டி, மருந்துவாழ்மலையில் கிழக்கு குறுமுகடு உள்ளது. அது தெய்வேந்திரன்குன்று என்று அழைக்கப்படுகிறது. இதை தெய்வேந்திரன் சுனை என்று வாய்மொழி மரபில் வழங்குவது வழக்கம். இங்கும் வரலாற்றை உணர்த்தும் குடைவரை பெரிய பாறையின் மையப்பகுதியில் உள்ளது. இந்த குடைவரைக்கு செல்ல, செங்குத்து பாறையில், சிறிய படிக்கட்டுகள் முற்காலத்தில் அமைக்கப்பட்டுள்ளன. குடைவரை உள்ள பகுதியில், இரண்டு நீரூற்றுகள் உள்ளன. குடைவரைக்குள் புடைப்பு சிற்பங்கள் பல உள்ளன. ஒரு பகுதியில் ஆனக்கால் என்ற, யானையின் ஒற்றைக்கால் வடிவம் உள்ளது. இது பாறை சிற்பமா அல்லது இயற்கையாக உருவானதா என்ற மயக்கம் உள்ளது. இவை, சுசீந்திரம் தாணுமாலையன் கோயில் கட்டிய காலத்தில், அந்த சிற்பிகள் உருவாக்கியவை என்ற பேச்சு மரபும் உண்டு.
கேள்வி: ஆலடிவிளை - மரபும் வழிபாடும் குறித்து விரிவாக சொல்லுங்கள்.
பதில்: ஆலடிவிளை சிற்றூரில் வசிக்கும் தமிழர்கள், சிறுதெய்வ வழிபாடு என்ற நாட்டுப்புறவியல் முறையை பாரம்பரியமாகக் கொண்டுள்ளனர். கன்னி தெய்வத்தை முதன்மையாகவும், ரகசியமாகவும் வழிபடுகின்றனர். குடும்ப வாழ்வில் இணைவதற்கு முன், மரணமடையும் ஆண், பெண்களை கன்னி என்று அழைக்கின்றனர். அவர்களை நினைத்து, நள்ளிரவில் சிறு சடங்கு செய்து வழிபடுவர். இது, பெரும்பாலான குடும்பங்களில் நிகழும். பாரம்பரிய வழிபாட்டில் இருந்து கிறிஸ்தவ மதத்துக்கு மாறிய குடும்பங்களிலும் பின்பற்றுவதுண்டு. இந்த பகுதியில் வசிக்கும் சில குடும்பத்தினரால் வணங்கப்படும் தெய்வத்தின் பெயர் மாசானம். இது குடும்ப உறுப்பினர்களின் ஆண் பெயராகவும் பாவிக்கப்படுகிறது. இங்குள்ளது போல் தமிழகத்தின் வடமேற்கு பகுதி கிராமங்களில் மாசானியம்மன் வழிபாடு உள்ளது. இந்தியாவின் வட கிழக்கு மாநிலங்களில் கொச் என்ற பழங்குடியினர் பாரம்பரியமாக வழிபடும் மாசான் என்ற கலை வழிபாட்டு முறை போல் உள்ளதை பல்வேறு கூறுகள் வழியாக அறியலாம். இந்த முறையில் நுட்பமான கலை உருவ வடிவமும், பாடல்களும் ஒத்திசைவு கொண்டுள்ளன. நாட்டுப்புற உற்பத்தி முறையை ஆராய்வதன் வழியாக இதன் அடிப்படையை நிறுவ முடியும். குலவழிபாடு மரபும் கொண்டுள்ளனர். இதை குடி வழிபாடு என்பர். இதில் ஒன்றைவீரன் குடி வழிபாடும் ஒன்று. ஒன்றைவீரன் வழித்தோன்றல் குடும்பத்தின் முதற் கோவில், ஊரின் நடுவே வெண்கலராஜன் சாலையில், நாராயணன் ராஜமணி வளாகத்தில் உள்ளது. இந்த குடி தவிர ஊசிகாட்டான், மன்னர் ராசா, காலன் என குடித்தலைவர்களை முதன்மையாகக் கொண்டு, அந்தந்த பெயரில் மையங்களை உருவாக்கி வழிபடும் வழக்கம் உள்ளது. குடித்தலைவர் பெயரை, குடும்பத்தில் மூத்த உறுப்பினருக்கு சூட்டும் வழக்கமும் நடைமுறையில் இருந்தது. இப்போது அருகி வருகிறது. குடியை, கொடி என வாய்மொழியாக உச்சரிப்பதால் பொருள் கொள்வதில் சிக்கல் ஏற்படும். இங்கு தாய் தெய்வமாக அம்மனை வழிபாடுகின்றனர். முத்தாரம்மன் என்று பெயர். ஊருக்கு பொதுவான முத்தாரம்மன் கோவில், ஊரின் வடக்கு கிழக்கு எல்லையில் உள்ளது. இந்த பகுதியில் தான் முதலில் குடியேற்றம் நடந்ததற்கு வருவாய்த்துறை ஆதாரம் உள்ளது. முத்தாரம்மன் என்பது, வயதிலும் அனுபவத்திலும், முதிய பெண்ணை குறிப்பது. மூத்தோர் வழிபாடு என்பது மருவி, முத்தாரம்மனாக மாறியுள்ளதாக கூறப்படுகிறது. தமிழர்கள் வணங்கிய தாய் தெய்வ வழித்தோன்றல் இந்த வழிபாட்டு முறை. வழிபாடுடைய பெண் ஆண் பெயர்களை குடும்பத்தில் சூட்டிக்கொள்ளும் வழக்கம் இந்த ஊரில் பெரும்பான்மையும் இருந்தது. இப்போது கிட்டத்தட்ட மறைந்துவிட்டது. உலகளந்தாள், அதிலெச்சுமி, கயிலாயவடிவு என பெண்பாற் பெயர்கள் இருந்தன. இவற்றின் தொடர்ச்சி இப்போது இல்லை. திருமால் கடவுளை முன் வைத்து, முத்துக்குட்டி சுவாமிகள் என்ற ஐயா வைகுண்டர் வழியில் அய்யாவழி மரபில் ஒரு நிழல்தாங்கல் இங்கு உள்ளது. இங்கு புராட்டஸ்டாண்டு கிறிஸ்தவ மதத்தை, ஞானப்பூ மகள் லேயாள் என்ற பெண் உருவாக்கினார். அவர் கிறிஸ்தவத்தை தழுவிய பின் இந்த சிற்றுாரில் புராட்டஸ்டண்ட் கிறிஸ்தவம் பரவியது. இவரது கணவர் பெயர் இசக்கிமுத்து. குடிவழி வழிபாட்டில் தீவிர ஆர்வம் கொண்டிருந்தவர். இந்த குடும்பம், 18-ஆம் நுாற்றாண்டில் கிறிஸ்தவத்தை தழுவி தாங்கள் வசித்த பகுதியில், ஜெர்மானிய பாதிரியார் றிங்கல்றொபி நினைவாக அவரது பெயரில் ஆலடிவிளையில், ஒரு தேவ ஆலயம் உருவாக்கினார். பிற மத வழிபாட்டாளர்களோ, ஹிந்து மதத்தை சேர்ந்தவர்களோ இந்த சிற்றுாரில் வசிக்கவில்லை. ஒளியை மையமாக்கிய இயற்கை மற்றும் அச்சம் போக்கும் நாட்டுப்புற வழிபாடுகளுமே இங்கு வகைப்பட்டிருந்தன. கிறிஸ்தவம் அமைப்பாக மத அடிப்படையில் வலுப்பெற்று கூட்டமைப்பான போது, கிட்டத்தட்ட 1970-களுக்குப் பின் நாட்டுப்புற வழிபாட்டு முறைகள், சனாதன அடிப்படையில் தங்களை கட்டமைத்து சுயத்தை இழக்கத் துவங்கின.
கேள்வி: ஆலடிவிளை - மரபின் நவீனம் குறித்து விரிவாக சொல்லுங்கள்.
பதில்: ஆலடிவிளை சிற்றுாரில் வளர்ச்சி பணிகளில் அதிகக் கவனம் செலுத்தி சேவையாற்றிய நாராயணன் – தாமரை வடிவு மகன் ராஜாமணி – செல்லத்தாய் குடும்பத்தைச் சேர்ந்த ராஜாநிகில் என்பவர் நவீன தொழில்நுட்பத்தில் உமிழ்நீரை மரபு வழி சோதனை செய்து பெற்ற அறிக்கை மரபு ரீதியாக மனித குலத் தொன்மை குறித்து பல உண்மைகளை வெளிப்படுத்தியுள்ளது. அமெரிக்காவில் உள்ள நவீன மரபு ஆய்வகம் இந்த சோதனை நடத்தி அறிக்கை அளித்துள்ளது. அதில் மரபு வழியில், 2.88 லட்சம் ஆண்டுகளுக்கு முன், கிழக்கு ஆப்ரிக்கா பகுதியில் இருந்து இவரது முன்னோர் இடம் பெயர்ந்த தகவல் வரைபடமாக காட்டப்பட்டுள்ளது. இந்திய தீபகற்பத்தின் தென்பகுதியில் குடியேறி மரபு வழியில் நீண்ட நாட்களாக வசிப்பதாக மரபியல் சோதனை அறிக்கை குறிப்பிட்டுள்ளது. இதே மரபு வழியில் நெருக்கமாக அமைந்தோர், ஆஸ்திரேலியா மற்றும் ரஷ்யா, மங்கோலியா பகுதியில் வசிப்பதாக மரபு ரீதியாான குடும்ப வரைபடம் காட்டுகிறது.
கேள்வி: ஆலடிவிளை - பாசனம் பற்றி விளக்கவும்.
பதில்: கன்னியாகுமரி மாவட்டம், மேற்குத் தொடர்ச்சி மலைப் பகுதியில் கோதையாற்றின் குறுக்கே பேச்சிப்பாறை அணைhttp://www.wrd.tn.gov.in/DRIP_details.pdf கட்டப்பட்டு உள்ளது. இந்த அணையில் தேக்கப்படும் நீர், கன்னியாகுமரி மாவட்டம்த்தின் பெரும் பகுதி நிலத்துக்கு பாசன வசதி அளிக்கிறது. பாசன நிலங்களுக்கு நீர் வினியோகம் செய்ய பல கால்வாய்கள் வெட்டப்பட்டுள்ளன. மேற்குத் தொடர்ச்சி மலை அருகே சிதறிக்கிடக்கும் குன்றுகளை இணைத்து அதன் பள்ளத்தாக்குகளை பாசன வசதியுள்ள பரப்பாக மாற்ற, தோவாளை பாசன வாய்க்கால் வெட்டப்பட்டது. இது, ஆரல்வாய்மொழி கணவாய் வழியாக தோவாளையை அடுத்த பர்வதம் மலை அருகே, நிலப்பாறை என்ற பகுதியில் மூன்று கிளைகளாக பிரிகிறது. அதில் ஒரு கிளை, மருந்துவாழ்மலை பிரதான பாசனக்கால்வாய் எனப்படுகிறது. இந்த வாய்க்கால் மேம்பால வழித்தடமாக அமைக்கப்பட்டுள்ளது. மண் குவியலால் உருவாக்கப்பட்ட மேம்பாலத்தின் மீதுள்ள சிமெண்ட் கால்வாயில், நீர் ஓடுகிறது. அதாவது பர்வதம் மலை – மருந்துவாழ்மலை குன்றுகளை இடையே 70 அடி உயரம் வரை உயர்த்தப்பட்ட செயற்கை நீர் வழியில் வாய்க்காலாக பாய்கிறது. மருந்துவாழ்மலை குன்றுகளின் தென்கிழக்கு மடுவில் தேவேந்திரன்மலைக் குன்று முனையில், அந்த மேம்பால நீர்வழித்தடம் நிறைவு பெறுகிறது. அங்கிருந்து, குன்று ஓரம் வெட்டப்பட்ட சமபரப்பு கால்வாயாக, கிழக்கு மேற்கு திசைகளில் கிளைகள் பிரிகின்றன. கிழக்கில் சற்று அகண்ட வாய்க்கால் அமைக்கப்பட்டுள்ளது. அது, பொட்டல்குளம், கொட்டாரம் வழியாக கன்னியாகுமரி வரை பாய்கிறது. அந்த பகுதி குளங்களை நிறைக்கிறது. பரப்புகளை பசுமையாக்குகிறது. மேற்குப்புறம் சற்று அகலம் குறைந்த கிளைக்கால்வாய் வெட்டப்பட்டுள்ளது. இது தான் மருந்துவாழ்மலையின் வடக்கு பள்ளத்தாக்கை பசுமையாக்குகிறது. இந்த கால்வாய் பாசனத்தால் பயன் பெறம் ஆயக்கட்டு நிலப்பரப்பு கிட்டத்தட்ட 977 ஏக்கர் ஆகும்.
கேள்வி: ஆலடிவிளை - இணைப்புச் சாலை என்பது என்ன?
பதில்: ஆலடிவிளை சிற்றுார், கன்னியாகுமரி – நாகர்கோவிலில் சாலையில் 11 வது கிலோமீட்டர் துாரத்தில் உள்ளது. சிற்பத்தொழிலால் புகழ் பெற்ற மயிலாடி நகரில் இருந்து, 3 கி.மீ., தெற்கில் உள்ளது. கன்னியாகுமரி – நாகர்கோவில் தேசிய நெடுஞ்சாலையில், பொற்றையடி என்ற சிற்றூரில் இருந்து, மருந்துவாழ்மலையை ஓட்டிய அடிவாரச் சாலையில் 3வது கிலோமீட்டரில் உள்ளது. இதுதான் புராதன சாலை. அகஸ்தீஸ்வரம் வட்டார வளர்ச்சி அலுவலக பதிவேட்டில் இதை வெங்கலராஜன் சாலைhttps://shodhganga.inflibnet.ac.in/bitstream/10603/105985/12/12_chapter%206.pdf என்ற பெயரில் பதிவாக உள்ளது. இந்த சாலையில் திருவிதாங்கூர் சமஸ்தானம் அரசு சின்னமான சங்கு முத்திரை பதித்த, மைல்கற்கள் என்ற துாரம் காட்டி கற்கள் நடப்பட்டிருந்தன. தற்போது வரலாற்று முக்கியத்துவம் அறியாமல் அந்த கற்களை அகற்றிவிட்டனர். நாகர்கோவில்– திருச்செந்துார் நெடுஞ்சாலையில், புன்னார்குளம் சிற்றூர் அருகே, மருந்துவாழ்மலை மேம்பால பாசனக் கால்வாயை ஒட்டிய சாலையில் 3வது கிலோமீட்டர் துாரத்தில் உள்ளது. நாகர்கோவில் – கன்னியாகுமரி நெடுஞ்சாலையில், ஈத்தங்காடு கிராமம் வழியாக குலசேகரபுரம், ஒசரவிளை சந்திப்பில் புத்தனாறுகால்வாய் குறுக்கே பிரிந்து வரும் சாலையில், 3வது கிலோமீட்டர் துாரத்தில் அமைந்துள்ளது.
கேள்வி: ஆலடிவிளை - அறிவு மையம் பற்றி நீங்கள் என்ன அறிந்துள்ளீர்கள்?
பதில்: ஆலடிவிளை கிராமத்தில் கிறிஸ்தவ மதத்தை தழுவிய ஞானப்பூ மகள் லேயாள் குடும்பத்தை சேர்ந்த சிலருக்கு ஆடிப்படை கல்வி கிடைத்திருந்தது. திருவிதாங்கூரில் முதல் புராட்டஸ்டாண்ட் மத போதகராக இருந்த வில்லியம் தோபியாஸ் ரிங்கல்தோபி நினைவாக ஒரு கிறிஸ்தவ தேவாலயம் அமைத்து, வசிப்பிடத்துக்கு ரிங்கல்றோபி புரம் என பெயர் சூட்டினர். திருச்செந்துார் அருகே குட்டம் பகுதியில் இருந்து இங்கு குடியேறிய சாமிவேல் மகன் ஒற்றைவீரன் குடும்பத்தைச் சேர்ந்த நாராயணன் – தாமரைவடிவு மகன் ராஜமணி ஆலடிவிளை கிராமத்தில் கல்வி, சமூக பொருளியில் மாற்றங்களை ஏற்படுத்தும் வகையில் அறிவு மையம் ஒன்றை கிராமத்தின் நடுப்பகுதியில் உருவாக்கினார். அது பெருமாள்புரம் கிராம மறுமலர்ச்சி மன்றம் என்ற பெயரில் அழைக்கப்பட்டது. இதன் நிறுவனத் தலைவர் ராஜமணி உயர்நிலை கல்வியை சுசீந்திரம் அரசு பள்ளியில் கற்றார். மாற்றேர் உழவர் என்ற சுயசார்ப்பு முறை விவசாயியாக வாழ்ந்தார். ஜாதி, மத பாகுபடு சிறிதும் இன்றி முழுமையாக சேவையாற்றி வந்தார். நிபந்தனையற்ற சேவை வழங்குவதிலும் கபடி, கிளித்தட்டு போன்ற விளையாட்டுகளிலும் சிறந்து விளங்கினார். இவர் பங்கேற்ற குழு ஒன்றிய மற்றும் மாவட்ட அளவில் பரிசுகளை வென்றுள்ளது. ராஜமணி முயற்சியால், கிராம மறுமலர்ச்சி மன்றம் அமைப்பு 1957ல் நிறுவப்பெற்றது. அதில் உறுப்பினர்களாக, ஐயாக்கண்ணு, வேதக்கண்ணு, ஐயாப்பழம், செல்லவடிவு, சுயம்பு உள்ளிட்டோர் இருந்தனர். இந்த அமைப்பு வாசகசாலையுடன் கூடிய அறிவு மையமாக இயங்கியது. வாசிப்பறையுடன், புத்தக வைப்பறையும் உடைய ஒன்றாக இயங்கியது. அதன் முகப்பில் வேப்ப மரத்துடன் கூடிய அழகிய தோட்டமும், பக்கவாட்டில் வருவாய் ஆதாரத்துக்காக தென்னை, மா மரங்களும் வளர்க்கப்பட்டன. கிராமத்தில் அனைத்து மக்களையும் ஒருங்கிணைக்கும் வகையில் செயல்பட்டது கிராம மறுமலர்ச்சி மன்றம். சொந்தமாக நிலம் வாங்கி, கட்டடம் அமைத்து வாசகசாலையுடன் இயங்கியது. இதனுடன் இணைந்த கல்வி பயிற்சி மையம் ஒன்று, பொது கிணறு பகுதியில் ஓடைப் புறம்போக்கு பகுதியில் செயல்பட்டது. இதில், கற்பிக்கும் தன்னார்வலராக நாராயணன் மகன் ராஜமணி, கனகராஜ் மகன் தங்கசுவாமி, வேதமாணிக்கம் மகன் சுயம்பு, பொன்னையா, தர்மலிங்கம் ஆகியோர் 1963 வரை ஈடுபட்டனர். பனைத் தொழிலாளர்கள், விவசாயக் கூலித் தொழிலாளர்கள் பலரும் ஒவ்வொரு நாளும் முன் இரவு நேரத்தில் அடிப்படை கல்விக்கான பயிற்சியை இங்கு பெற்றனர். சமூக பொருளாதாரத்தில் சுய சார்பான வளர்ச்சியை நோக்கமாக கொண்டு, கிராம மறுமலர்ச்சி மன்றம் இயங்கி வந்தது. இதன் நிறுவனத் தலைவர் ராஜமணி. நிர்வாகக் குழுவில், சாலமன் மகன் வேதக்கண், சின்னையன் மகன் செல்லவடிவு, காவல்துறையில் பணியாற்றிய ஐயாக்கண் மற்றும் சுயம்பு நாடார் இருந்தனர். வாசக சாலை வாசிப்பு தவிர முதியோருக்கு கல்வி கற்பிக்கும் பணிகளையும் செய்து வந்தது. அது தவிர... # கிராம மக்கள் நிலங்களை பராமரிப்பது, அதற்கு உதவுவது # புதிதாக நிலம் வாங்குவோருக்கு ஆலோசனை தருவது # பணம் கொடுக்கல் வாங்கல் விவகாரங்களில் பூசலை தவிர்த்து உதவுவது # சுய உதவிக்குழு போல் சேகரித்த சிறு பணத்தை முதலீடாக சுற்றுக்கு விட்டு ஏழை எளியவர் முன்னேற்றுத்துக்கு உதவுவது # ஜாதி ஆதிக்கப் பாகுபாடுகளால் ஏற்பட்டிருந்த அடிமைத்தனத்தை முடிவுக்கு கொண்டு வருவது # புத்தக வாசிப்பு நடைமுறையை ஊக்குவித்து அறிவு செயல்பாட்டை வளர்ப்பது # விவசாய உற்பத்தியில் நவீன நடைமுறைகளை பரப்பி முன்னேற்றத்துக்கு உதவுவது # எழுத்தறிவுக்காக இரவு நேர பள்ளி நடத்துவது # கள், சாராயம், புகையிலை போன்ற பேதைப் பொருள் பயன்பாட்டை தடுத்து நல வாழ்வுக்கு விழிப்புணர்வு தருவது # கூட்டுறவு முறையில் மக்களை இணைத்து சமூக, பொருளாதார கல்வி வளர்ச்சிக்கான வழிமுறைகளில் செயல்படுவது என்பதாக குறிப்பிடப்பட்டுள்ளது. இந்த தகவல்கள் பெருமாள்புரம் கிராம மறுமலர்ச்சி மன்றத்தின் செயல்முறை அறிக்கையில் பதிவாகியுள்ளது. சமூக மேம்பாடு, பொருளாதார வளர்ச்சி, அனைவருக்கும் கல்வி என்ற நடைமுறைகளை நோக்கமாகக் கொண்டு இந்த சங்கம் இயங்கியது. இதில், நாராயணன் தாமரை வடிவு மகன் ராஜமணி, லேயாள் குடும்பத்தைச் சேர்ந்த ஐயாக்கண், வேதக்கண், சின்னையன் மகன்கள் சொக்கலிங்கம், செல்லவடிவு கூட்டாக செயல்பட்டனர். வாசகசாலை நடைமுறை விதிகளை நிர்வகிப்பதுடன் முதன்மை பொறுப்பை ஏற்றிருந்தார் ராஜாமணி. இந்த அமைப்பு 1963 வரை சிறப்பாக இயங்கியது. கிராமம் மக்கள் முறையாக வளர்ச்சி அடைய இந்த அமைப்பு உதவியது. அரசு நியமித்திருந்த கிராம சேவக் ஊழியரின் சேவை இந்த அமைப்பின் வழியாக முறைப்படுத்தப்பட்டது. அப்போது கிராமசேவக் காக பணிபுரிந்த தாழக்குடி கிராமத்தைச் சேர்ந்த நரசிங்கமூர்த்தியா பிள்ளை வாரத்தில் ஒருநாள் இங்கு வந்து சேவைகளை செய்து வந்தார். அமைப்பில் நிர்வாக மாற்றம் ஏற்பட்ட பின் அதன் செயல்பாடு சீரழிந்தது. பின்னர் கிராம சேவக்கின் சேவை அலுவலகமாகவும், வாசிப்புக்கான பகுதியாகவும் ராஜமணியின் சொந்த வீட்டின் ஒரு அறறை பயன்படுத்தப்பட்டது. கிராம மறுமலர்ச்சி மன்றத்தில் தன்னார்வலாராக பங்கேற்றிருந்த சுயம்பு வேதமாணிக்கம் பின்னர் கல்லூரி படிப்பை முடித்து, கிராமத்தின் முதல் பட்டதாரி என்ற பெருமையை பெற்றார். மும்பை, கோவை நகரங்களில் ஆடை ஏற்றுமதி தொழில் நிறுவனங்களில் தலைமை மற்றும் முதன்மை பொறுப்புகள் வகித்து ஓய்வு பெற்றார். அவர் எழுதிய சுயசரிதை, ''என் பெயர் சுயம்பு''{ISBN 978-93-5768-110-0} என்ற தலைப்பிலான நுால் இந்த நிகழ்வுகளையும், மாற்றங்களையும் பதிவு செய்துள்ளது. இந்த புத்தகம் அறிவுச்சுவடு பதிப்பகத்தின் இரண்டாவது பதிப்பாக வெளிவந்துள்ளது. உசாத்துணைகள் பகுப்பு:கன்னியாகுமரி மாவட்டத்திலுள்ள கிராமங்கள்